ליאת אזר

שמאל|ממוזער|180px|בתיה (ליאת אזר) עם בנה תולי (איתמר פיק), מאחור אלי (דן שפירא), הגרוש שלה, בסדרה "סימני שאלה"
שמאל|ממוזער|180px|שחקני הסדרה "המקום": יושבים מקדימה - לאורה ריבלין, שמיל בן ארי, נתי קלוגר ויהונתן סגל, עומדים מאחור - ליאת אזר ועמוס לביא
שמאל|ממוזער|180px|ליאת אזר בסרט "אחותי את"
ליאת אזר (נולדה ב-12 במרץ 1979) היא שחקנית, במאית וקריינית ישראלית.

ביוגרפיה
אזר נולדה וגדלה בראשון לציון, לפנחס שהיה אז סגן-אלוף ומהנדס טילים בצה"ל וכיום מנהל את מועדון השחמט של ראשון לציון, ולחנה מנהלת חשבונות וציירת. לה שני אחים בוגרים ממנה שעוסקים באלקטרוניקה ומחשבים. החלה ללמוד משחק עוד כשהייתה בכיתה ה' בחוג דרמה, והתמידה בו עד תחילת גיוסה לצבא.

בהיותה בת חמש עשרה שיחקה בקומדיית המצבים "הכל נשבר במשפחה", שהוקרנה בערוץ 1 (1995-1994). היא גילמה את ליאת, הילדה הבוגרת במשפחה חד-הורית של אבא (דב רייזר), פרועה בהתנהגותה.

אזר עשתה בגרות באדריכלות בבית ספר מקצועי. בצבא שירתה בתיאטרון צה"ל. במסגרת תיאטרון צה"ל שיחקה בתפקיד מיקה בהצגה "טירונות בנות" מאת הלל מיטלפונקט בבימויו של נתן דטנר והציגה מערכונים של חנוך לוין בבימויו של יונתן צ'רצ'י.

עם שחרורה החלה ללמוד בסטודיו למשחק ניסן נתיב תל אביב. היא סיימה ב-2003, וזכתה בשתי מלגות הצטיינות מקרן שרת אמריקה ישראל. בכיתתה למדו בין השאר לוסי דובינצ'יק, רועי אסף, אודי רוטשילד, שרון דנון, יובל רז ומיכל שפירא. בתום לימודיה שיחקה מספר חודשים בהצגה "הקמצן" בתיאטרון החאן בבימויו של מיקי גורביץ'.

בשנים 2005–2008 שיחקה בהצגה "בן לבין" מאת רוני אלמוג ובבימויו של איסי ממנוב. ב"בן לבין" גילמה אזר בחורה שרוצה להיות בחור. ההצגה הוצגה בבית ציוני אמריקה והופיעה באנגלית ברחבי העולם: ניו יורק, סן פרנסיסקו, ברלין, דבלין, איסטנבול ועוד.

היא שיחקה בשתי עונות בסדרה "המקום" ששודרה בערוץ 10 (2008-2007). היא גילמה את קרן, זמרת רוק לסבית, שאביה הוא זמר מאוד ידוע (שמיל בן-ארי) והיא מנסה להצליח בזכות עצמה תחת שם אנונימי ולא בגלל היותה "הבת של".

היא שיחקה בסרט "נעמונת קטנטונת" במסגרת "פרויקט 48 שעות", לצידו של עזרא דגן, וזכו יחד בפרס המשחק.

ליאת אזר שיחקה בסדרה "סימני שאלה" (2011) בתפקיד בתיה, אישה חרדית שבעלה יצא בשאלה והם התגרשו בעקבות כך. מאז היא ניתקה איתו קשר, אך אשפוזו של בנם המשותף בבית חולים מאלץ אותם לבלות זמן יחד ולהתעמת עם משקעים מן העבר.

אזר כיכבה בתפקיד הראשי בסרט "אחותי את" (2011). היא גילמה את רוחי, נערה חרדית לפני שידוך, שאחת מאחיותיה היא בעלת תסמונת דאון, דבר המקשה עליה למצוא שידוך. הסרט זכה בפרס נשיא חבר השופטים בפסטיבל מינכן 2011 והשתתף בפסטיבלים שונים בישראל ומחוצה לה.

ב-2012 הצטלמה לסרט הקולנוע החרדי "מלאכיות בלבן" בבימויה של טלי אברהמי באחד התפקידים הראשיים. היא מגלמת את רייזי, יהודייה מאמינה ששורדת את השואה בזכות הכוחות שמעניקה לה אמונתה הדתית. בסרט שיחקו לצדה בין היתר ליאל דניר, אליענה שכטר, עינת ברנובסקי.

משנת 2012 שייכת ליאת אזר לשני אנסמבלים: האחד הוא אנסמבל "אספמיה" של דליה שימקו, והיא משחקת בהצגה "אחוזת וייס" בבימויה של שימקו בתיאטרון תמונע. השני הוא אנסמבל "מסע", ובמסגרת זו שיחקה בשתי הצגות: "מסע אל פנים החדר" ו"HEAVEN לטריסטן", את שניהם ביים הפולני ווייטק קלם. בעבר שיחקה באנסמבל "זיגוטה" של מרינה בלטוב ונתלי שילמן, במסגרתה הציגה את הצגת התיאטרון-מחול "התיבה" (2007-2005).

אזר מביימת ומלמדת בסדנאות נוער של תיאטרון אורנה פורת זו השנה השלישית, ושימשה כעוזרת במאי בהצגה "הילד" בתיאטרון הקאמרי (2007) וכן של יענקל'ה יעקובסון בהצגה "הקץ של העץ" בתיאטראות החאן ומדיטק (2008).

מקריינת באנגלית ובעברית באתר ללימוד עברית Learn Hebrew Pod.

ביוני 2014 החלה לשחק בסדרה הקומית של קשת "70 מיליון סיבות לעושר" בערוץ 2, לצדם של שמוליק לוי ודב נבון.
בנוסף לכך משתתפת בפרסומת לקפה טורקי של עלית. בשנת 2016 השתתפה בסרט "האוצר מעבר לנהר" בבימויו של קובי מחט.

בשנת 2018 הצטלמה לסדרה הקומית של החינוכית "המחלקה לחפצים מיוחדים", לצד אביעד בנטוב ואודי גוטשלק. באותה שנה דיבבה בסרט ספיידרמן: ממד העכביש.

 פילמוגרפיה 
 טלוויזיה 
 שנה סדרה/תוכנית  תפקיד  ערוץ  במאיהערות 1994 הכל נשבר במשפחה ליאת ערוץ 1 אבי כהןתפקיד קבוע 2008 המקום קרן ערוץ 10 אבי כהן, יצחק שאולי 2011 סימני שאלה בתיה ערוץ 2 אופיר בביוף 2012מקס ומוזה מוזה ערוץ לוגי אהרון קפלןתפקיד ראשי 2014 70 מיליון סיבות לעושר מרינה ערוץ 2 אופיר בביוף 2015 מר עגבנייה ריבי הרובוטית ערוץ הופ! בובי לקס

 קולנוע 
 שנה סרט  תפקיד  הערות 2011 אחותי את רוחי תפקיד ראשי 2012 מלאכיות בלבן רייזי2016האוצר מעבר לנהרבלה2018ספיידרמן: ממד העכבישמרי ג'יין ווטסון-פארקרדיבוב2021פיטר ראביט 2ביאטריקס פוטר

 תיאטרון 

הצגות מבוגרים

 שנה הצגה  תפקיד  מחזאי  תיאטרון  במאי  הערות 2005 ביאת הפרענק תיאטרון המעבדה בירושלים שלומי ליברמן פסטיבל אקספו 2007–2005 התיבה, תיאטרון-מחול אנסטסיה מרינה בלטוב ונתלי שילמן (כוראוגרפיה) תיאטרון תמונע מרינה בלטוב ונתלי שילמן (בימוי) 2009–2005 בן לבין נערה רוני אלמוג בית ציוני אמריקה איסי ממנוב הציגה בחו"ל באנגלית: ניו-יורק, סן פרנסיסקו, ברלין, דבלין ועוד 2006 הקמצן אליז מולייר תיאטרון החאן מיכאל גורביץ' 2009 תותי וטיטי, מחזה קריאה נועה אמנון ז'קוב פסטיבל 'צו קריאה 4', צוותא 2008 אחד ממיליון עבודה באקרובטיקה אווירית (tissue) 2011–2010 HEAVEN לטריסטן סימונה פריץ קאטרתיאטרון תמונעווייטק קלם 2012–2010 אחוזת וייס מוריה נוריאל טוביאס דליה שימקו מסע אל פנים החדר אלקה מיכאל וולצ`ק ווייטק קלם

הצגות ילדים

 שנה הצגה  תפקיד  תיאטרון  במאי 2000 שלום, חבר רעות העמותה לקידום התיאטרון גדי צדקה 2004–2003 תינוקות מעופפים, הצגת ליצנות תיאטרון DRAK מצ'כיה בשיתוף תיאטרון גבעתיים 2006–2004 בעלת הארמון לנה התיאטרון העברי גדי צדקה 2014–2004 מלך ההר מיקה תיאטרון הנפש האוורד ריפ 2012–2004 העדי של עדי עדי תיאטרון אורנה פורת דדי ברון 2008–2006 צבעים בחול דורה צביה הוברמן 2008 החתול במגפיים, קומדיה דל'ארטה הנסיכה מרציפן תיאטרון גבעתיים עדי לוויתן 2012–2009 דלת הקסמים מיכל מילשטיין הפקות עופר שפריר 2012–2011 דמעות של אריה פיצקל'ה תיאטרון מופע רועי שגב 2012 עלילות הנסיך ככה יסמין תיאטרון אורנה פורת כשהחלום מתעורר לחיים ליצנית, שולמית, ניצן חגית רכבי-ניקולייבסקי

 קישורים חיצוניים 

הטריילר של הסרט "אחותי את", ביוטיוב
מאחורי הקלעים של הסרט "אחותי את", ביוטיוב
ראיון על הסדרה "סימני שאלה" בתוכנית לחיות טוב, ערוץ 2, 21 במרץ 2011
ליאת אזר, באתר אישים
ליאת אזר, באתר אידיבי
על בתיה מהסדרה "סימני שאלה", באתר רשת, 22 ביוני 2011

 הערות שוליים 

קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:בוגרות תיאטרון צה"ל
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקניות קולנוע חרדי
קטגוריה:בוגרי תיאטרון צה"ל
קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:קרייניות ישראליות
קטגוריה:קריינים ישראלים
קטגוריה:ישראליות שנולדו ב-1979
קטגוריה:ישראלים שנולדו ב-1979